એક નાનકડી વાર્તાની મહેક સમાજ રૂપી બગીચામાં કઈ રીતે ફેલાવે છે તે સમજીએ. એક ખેડૂત પોતાના ખેતરમાં હળ ચલાવી રહ્યો હતો. ભારે શ્રમી અને મહેનતું ખેડૂત પોતાના ખેતરમાં જે પરસેવો પાડતો હતો તે પરસેવાની મહેનત મુજબ કશુક પામતો ન હતો. કોઈ વાર ટંકનું ખાવાનું પણ મળતું નહીં. પત્ની હંમેશા બીમાર રહેતી હતી. અચાનક બે કિશોરો ખેતરની નજીક આવે છે. તેમાંથી એક બાળકને ખેડૂતની રમુજ કરવાનું મન થાય છે. તેને તેના સાથી મિત્ર કહ્યું – ‘પહેલાં ખેડૂતનું આપણે એક બુટ સંતાડી દેવું છે ?’ સાથી બાળક તેમ કરવાના પાડે છે, કારણ કે- તેને ખેડૂતની વેદના અનુભવાતી હોય તેમ કમકમાટી સાથે બોલ્યો, ‘ચાલ રમૂજ કરવી જ હોય તો ખેડૂતના બંને બુટમાં એક-એક સિલ્વર ડોલર મૂકીને કરી જોઇએ.’ બંને બાળકો તેમ કરે છે. અને થોડે દુર આવેલા ઝાડ પાછળ સંતાઈ જાય છે. થોડો વીત્યા બાદ પેલો ખેડૂત હળ ચલાવીને વૃક્ષ નીચે પડેલા તેના બુટ પહેરવા આવે છે. તે બુટમાં પગ નાંખતા જ બુટમાં કંઈક હોવાનો ખેડૂતને અહેસાસ થાય છે. તે પગ બહાર કાઢીને તેમાં જોવા લાગે છે. અને ખુબ જ આશ્ચર્ય સાથે બુટમાં રહેલા સિલ્વર ડોલર જોઈને ચોતરફ જોવા લાગે છે. પણ કોઈ નજરે પડતું નથી. આ શું ! આ સિલ્વર ડોલર બુટમાં ક્યાંથી આવ્યા? તે બીજા બુટમાં પણ આ જ રીતે જુએ છે અને તેમાં પણ તેને સિલ્વર ડોલર જોવા મળે છે. હવે તો તેની જીજ્ઞાસા વધી જાય છે. અરે…! આ તો ચમત્કાર થયો! ખેડૂત આકાશ તરફ જોઈને બોલવા લાગે છે. ‘ અરે વાહ..! ઈશ્વર તારી મારા પર કેટલી કૃપા છે. મારી પત્ની બહુ બીમાર છે તેની સાર સંભાળ માટે નાણાંની જરૂર હતી જ, તું મારી કેટલી કાળજી લે છે! આ બધું બંને બાળકો વૃક્ષ પાછળ છુપાઈને જોઈ રહ્યા હતા. જે બાળકએ બુટમાં સિલ્વર ડોલર મૂકી રમુજ કરવાનું મન થયું હતું તે બાળક મોટું થતા મોટો વેપારી બને છે. ગરીબોને જરૂરી ચીજવસ્તુઓનું દાન કરવાનો તેનો નિત્યક્રમ બની જાય છે. તે પોતાની કાર પાર્કિંગમાં પાર્ક કરતા હતા ત્યારે ખુબ ઠંડા માહોલમાં પાર્કિંગની આજુબાજુમાં એક વૃદ્ધ ઉમરનો મજુર લારી વડે લોકોનાં સામાન એક જગ્યાએ થી બીજી જગ્યાએ પોહ્‌ચાડવાનું કામ કરતો હતો. બર્ફીલા ઠંડા પ્રદેશમાં અચાનક બરફના પડતા વરસાદ વચ્ચે તેને કામ કરતો જોઈ પેલો વેપારી ખુબ જ સંવેદનશીલ બની જતો. એક વખત તેને વૃદ્ધ મજુર પ્રત્યે એવી તે લાગણી થઈ કે પોતાનો રત્નજડિત પોશાક, મોંઘો રેઇનકોટ અને કિંમતી આભૂષણો તેની પાસે ત્યારે જે કઈ હતું તે બધું જ પેલા વૃદ્ધને આપી દીધું. વૃદ્ધ પણ ખુબ જ ખુદદાર અને પરિશ્રમી હતો તેથી તેને રેઇનકોટ સિવાયનું બાકીનું બધું જ તેણે પેલા વેપારીને પરત કર્યું અને ચાલતો થયો.